Държавен вестник, бр. 37, 2011 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  37
3) Арбитражният съд определя седалището 
си и приема процедурния си правилник.
4) Решението на арбитражния съд се взема 
с мнозинство от членовете му. Членовете на 
арбитражния съд не могат да се въздържат 
от гласуване. Това решение е окончателно и 
задължително за всички страни по спора и 
не подлежи на обжалване. Страните по спора 
изпълняват решението незабавно. В случай 
на спор по отношение на неговия смисъл или 
обхват, ако е необходимо, арбитражният съд 
тълкува решението с мнозинство по искане на 
някоя от страните по спора.
Член 9
1) Това споразумение е открито за подписване 
от всички договарящи страни по споразумени­
ето за CEEPUS ІІ.
2) Това споразумение следва да бъде одобре-
но от подписващите страни съгласно съответ­
ните национални процедури. Документите за 
одобрение се депозират в Централното бюро 
на CEEPUS като депозитар на това спо-
разумение.
3) Депозитарят уведомява всички договарящи 
страни за получените нотификации и документи 
за одобрение.
4) Оригиналът на това споразумение се 
депозира при депозитаря.
Член 10
1) Това споразумение влиза в сила на 1 май 
2011 г. за подписващите страни, представили 
документите си за одобрение. Ако по-малко от 
три документа за одобрение бъдат депозирани 
към тази дата, споразумението влиза в сила 
на първия ден от третия месец, следващ де­
позирането на третия документ за одобрение. 
Споразумението остава в сила за период от 
седем години от датата на влизането му в сила.
2) За подписващите страни, депозирали 
документите си за одобрение след влизането в 
сила на това споразумение съгласно член 10, 
алинея 1, това споразумение влиза в сила на 
първия ден от месеца, следващ деня, в който 
е депозиран документът за одобрение.
3) Това споразумение се подновява автома­
тично за следващ седемгодишен период, освен 
ако Съвместният комитет не вземе единодуш­
но друго решение. За договарящите страни, 
които трябва да подновят това споразумение 
съгласно националните си процедури, подновя­
ването влиза в сила на първия ден на месеца, 
следващ датата на нотификация на депозитаря 
за приключване на вътрешните процедури за 
подновяване.
4) Всяка договаряща страна може по всяко 
време да предложи преразглеждане на това 
споразумение. За тази цел тя представя писмено 
искане до председателя на Съвместния комитет 
и до другите договарящи страни най-малко 
шест седмици преди срещата на Съвместния 
комитет, освен ако Съвместният комитет не 
вземе друго решение. Решенията, отнасящи се 
до измененията на това споразумение, се вземат 
единодушно от Съвместния комитет. Изменени­
ята се подписват и одобряват от договарящите 
страни съгласно съответните им национални 
процедури. Документите за одобрение се депо­
зират при депозитаря. Измененията влизат в 
сила на първия ден на третия месец, следващ 
депозирането на третия документ за одобрение, 
освен ако в измененията не се предвижда друго.
Член 11
1) Това споразумение е открито за присъе­
диняване на други страни извън договарящите 
страни по споразумението за CEEPUS ІІ след 
единодушно решение на Съвместния комитет. 
Страните, желаещи да се присъединят към това 
споразумение, уведомяват за това депозитаря 
в писмен вид. Депозитарят информира другите 
страни по споразумението за желанието на 
съответната страна да се присъедини към това 
споразумение.
2) Документите за присъединяване се де­
позират в Централното бюро на CEEPUS. Де­
позитарят информира договарящите страни за 
получаването на документите за присъединяване.
3) За страна, присъединяваща се към това 
споразумение след влизането му в сила, това 
споразумение влиза в сила на първия ден на 
месеца, следващ депозирането на документите 
за присъединяване.
4) Страните, които са се присъединили към 
това споразумение след влизането му в сила, 
участват в дейностите по програма CEEPUS ІІІ 
в съответствие с работната програма и съгласно 
решенията на Съвместния комитет.
Член 12
Всяка договаряща страна може по всяко 
време да се оттегли от това споразумение, като 
представи писмено известие на депозитаря. 
Всяко подобно оттегляне се извършва след 
изтичане на 6 месеца от датата на получаване 
от депозитаря на нотификацията за оттегляне.
Това няма да попречи на мрежите, дейности-
те и действията, предприети на основание 
това споразумение, преди влизането в сила на 
оттеглянето.
Изготвено в Будва, Черна гора, на 25 март 
2010 г. в един оригинал на английски език.
5542
Наредба за изменение и допълнение на Наредба 
№ 4 от 2003 г. за документите за системата на 
народната просвета (обн., ДВ, бр. 41 от 2003 г.; 
попр., бр. 48 от 2003 г.; изм. и доп., бр. 65 от 
2003 г., бр. 47 от 2004 г., бр. 55 от 2005 г., бр. 47 
от 2006 г., бр. 51 и 74 от 2007 г., бр. 7 и 27 от 
2008 г., бр. 52 от 2009 г. и бр. 42 от 2010 г.)
§ 1. В чл. 4 се правят следните изменения:
1. В т. 11 думите „подготвителна група/
подготвителен клас“ се заменят с „подготви­
телна група“.